Za veliko noč so še veljala strožja pravila.

Na velikonočno nedeljo, ko so še veljala strožja pravila, glede prehajanja občinskih meja, je notranji minister Aleš Hojs po poročanju nacionalne televizije RTV SLO obiskal družinsko počitniško hišo v bližini Metlike.

Na ministrstvu so za nacionalno televizijo pojasnili: "Minister se je ustavil spotoma, da bi pomagal osebi, ki potrebuje podporo, kar je dovoljena izjema po Odloku o prepovedi gibanja izven občin."

Kot dodajajo na RTV SLO, na ministrstvu niso pojasnili, ali je pomagal sorodniku. Prav tako zaradi varovanja osebnih podatkov niso želeli razkriti, ali ta oseba, ki je potrebovala pomoč, živi na naslovu vikenda ali na območju naselja.

Istega dne je minister obiskal tudi policiste na meji in vojake na Trdinovem vrhu, a sam, brez sodelavcev in varnostnikov.

Lastnica vikenda je po poročanju nacionalne televizije tašča notranjega ministra Aleša Hojsa.

dezurni@zurnal24.si